# פרויקט 2025

פרויקט 2025
Project 2025|  |
|
תחום |
צוות חשיבה |
|
מדינה |
ארצות הברית  |
|
מיקום מטה הארגון |
וושינגטון די. סי., ארצות הברית |
|
בעלות |
הריטג' פאונדיישן |
|
מייסדים | Kevin Roberts  |
|
תקופת הפעילות |
14 באפריל 2022 – הווה (4 שנים וחודש)  |
|
project2025.org |
|   |

**פרויקט 2025** (באנגלית: **Project 2025**) היא תוכנית צוות חשיבה שפותחה במטרה לעצב מחדש את הרשות המבצעת של הממשל הפדרלי האמריקני במקרה של ניצחון של דונלד טראמפ בבחירות לנשיאות ארצות הברית ב-2024. התוכנית מציעה לבצע שינויים נרחבים בממשל האמריקני, ובמיוחד במדיניות הכלכלית והחברתית ובתפקיד הממשל הפדרלי והסוכנויות הפדרליות. התוכנית המורחבת פורסמה באתר האינטרנט project2025.org.

תומכי הפרויקט טוענים שהוא יפרק את מה שהם רואים כ"בירוקרטיה ממשלתית עצומה, חסרת דין וחשבון ובעיקר ליברלית". בנוסף הפרויקט מבקש להחדיר לממשלה ולחברה ערכים נוצריים-שמרניים. המבקרים אפיינו את פרויקט 2025 כתוכנית לאומנית סמכותנית נוצרית לכוון את ארצות הברית לעבר אוטוקרטיה. מומחים משפטיים הזהירו שהפרויקט עלול לערער את שלטון החוק, הפרדת רשויות, הפרדת דת ומדינה, וזכויות האזרח.

פרויקט 2025 מציע שינויים נרחבים במדיניות הכלכלית והחברתית בארצות הברית, כולל השתלטות מפלגתית על סוכנויות כמו משרד המשפטים, ה-FBI וה-FCC, פירוק המחלקה לביטחון המולדת, וצמצום תקנות סביבתיות לטובת דלקים מאובנים. התוכנית ממליצה לבטל את משרד החינוך האמריקאי, לקצץ מימון לחקר האקלים ולשנות את מעמד ה-NIH. בנוסף, היא קוראת לצמצום Medicare ו-Medicaid, לביטול כיסוי אמצעי מניעה ושירותים הקשורים להפלות, ולהגברת האכיפה כלפי מהגרים בלתי חוקיים. התוכנית מציעה גם עונש מוות מהיר, הפללת פורנוגרפיה, וביטול יוזמות גיוון, שוויון והכלה (DEI) על ידי העמדת גזענות נגד לבנים לדין.

אף על פי שפרויקט 2025 אינו מקדם ישירות מועמד לנשיאות, הוא מזוהה עם גורמים המקורבים לטראמפ ומקודם על ידי הריטג' פאונדיישן. טראמפ התנער מהקשר לפרויקט 2025 במהלך הופעתו בפודקאסט של לקס פרידמן ובהזדמנויות נוספות, וצוות הקמפיין שלו התרחק רשמית מהפרויקט. עם זאת, גורמים רבים המקורבים אליו היו מעורבים בניסוח התוכנית, וטראמפ עצמו מוזכר בה מאות פעמים.

## פיתוח התוכנית

התוכנית פותחה בשנת 2022 על ידי ארגונים שמרניים, ובראשם קרן Heritage, יחד עם כ-80 שותפים כולל הארגון השמרני Turning Point USA בראשותו של צ'רלי קירק. בנוסף מעורבים בפיתוח התוכנית גם ראש הסגל לשעבר של טראמפ, מארק מדוז, והיועץ הבכיר של טראמפ לשעבר סטיבן מילר.

לרבים מהגורמים שמעורבים בפיתוח התוכנית יש קשרים הדוקים עם המועמד לנשיאות דונלד טראמפ וקמפיין הנשיאות של טראמפ לשנת 2024.

## תכנים עיקריים

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
### הקטנת כוחן של רשויות פדרליות

התוכנית מציעה לקצץ במימון של משרד המשפטים האמריקני, לפרק את ה-FBI ואת המחלקה לביטחון המולדת של ארצות הברית ולסגור את משרדי החינוך הפדרליים על מנת להעביר את האחריות על תחום החינוך למדינות השונות.

### המרת תפקידים מקצועיים במינויים פוליטיים

התוכנית כוללת גיוס של עשרות אלפי שמרנים נאמנים לטראמפ שיחליפו כ-50 אלף מעובדי הממשל הפדרלי בוושינגטון די. סי.

### מדיניות

הפרויקט קורא לממשלה לדחות באופן מפורש הפלות כשירות בריאות ולבטל את הכיסוי של חוק טיפול בר השגה על אמצעי מניעה לשעת חירום. הפרויקט מבקש להחדיר לממשלה אלמנטים של נצרות וכתוצאה ישירה מכך להסיר הגנות משפטיות מפני אפליה על בסיס נטייה מינית וזהות מגדרית, והפסקת מדיניות של גיוון, שוויון והכללה (DEI) שימוש בתבנית אנ עבור "Diversity, equity, and inclusion" בשפה en כאשר הערך גיוון, שוויון והכלה כבר קיים על בסיס גזע, נטייה מינית ומין.

בנוסף, על פי התוכנית כל מי שהורשע בשל מעורבותם באירועי ההסתערות על הקפיטול בינואר 2021 יקבלו חנינה. התוכנית חותרת להביא לסיום מיידי של מלחמת אוקראינה–רוסיה, להוציא אל מחוץ לחוק את תעשיית הפורנוגרפיה האמריקנית, והיא חותרת להביא לסיום את האסטרטגיות של הממשל להביא להפחתה בפליטת גזי החממה ובמקום זאת לעודד שימוש בדלקים מאובנים.

## ראו גם

* הבחירות לנשיאות ארצות הברית 2024

## קישורים חיצוניים

 מדיה וקבצים בנושא **פרויקט 2025** בוויקישיתוף
* אתר האינטרנט הרשמי של פרויקט 2025

* פרויקט 2025, ברשת החברתית X (טוויטר)
* פרויקט 2025, ברשת החברתית אינסטגרם
* פרויקט 2025, ברשת החברתית LinkedIn
* נתנאל שלומוביץ, השמרנים רוצים להחזיר את הלהט"בים לארון, ורוח השינוי הטראמפיסטית כבר כאן, באתר הארץ, 3 בנובמבר 2024
* ניו יורק טיימס, מקורבי טראמפ למדו לתכנן בשקט את ההפיכה בממשל הפדרלי בארה"ב, באתר הארץ, 3 בנובמבר 2024
* ציפי שמילוביץ, התוכנית לביטול הדמוקרטיה באמריקה, באתר ynet, 10 ביולי 2024
* ד"ר עמיר סגל, פרויקט 2025 בארה"ב – והאופוזיציה הישראלית, באתר זמן ישראל, 7 באוגוסט 2024
* יאיר אמר, ‏פרויקט 2025 – פורום קהלת של הבחירות בארצות הברית, באתר "סרוגים", 22 ביולי 2024
* איתן אבריאל, "פרויקט 2025" הלאומני־דתי של הימין האמריקאי כבר החל להתממש בישראל, באתר TheMarker‏, 13 ביולי 2024
* פרופ' איתן גלבוע, ‏כל הכוכבים הסתדרו: התכנית הסודית של טראמפ לפירוק מוסדות השלטון יוצאת לפועל, באתר מעריב אונליין, 16 ביולי 2024
* אי־פי, "פרויקט 2025": קואליציה שמרנית מתכוננת לחזרת טראמפ, ובעזרתו לפרק את הממשל, באתר הארץ, 3 בספטמבר 2023
* ג'יימס גודווין, תוכנית טראמפ לחיסול הדמוקרטיה, תלם, 12 באוגוסט 2024
* חנן שטיינהרט, ‏הנתון שהשווקים לא ראו כבר 42 שנה, טראמפ וההשלכות, באתר גלובס, 16 בספטמבר 2023
* יואב קרני, ‏אנשי טראמפ מבטיחים ״לשחרר את אמריקה מן הביורוקרטיה״, באתר גלובס, 1 בנובמבר 2024
* נתנאל שלומוביץ, זוהי אזעקת אמת. גל טיהורים מתרחש בארה"ב. טראמפ מבצע הפיכה על סטרואידים, באתר הארץ, 13 בפברואר 2025

## הערות שוליים